b'\n_START_ARTICLE_\nHiragana\n_START_SECTION_\nIstorija\n_START_PARAGRAPH_\nHiragana Japonijoje sukurta Heian laikotarpiu (apie X a.), kai Japonijoje suklest\xc4\x97jo nacionalin\xc4\x97 kult\xc5\xabra ir atsirado b\xc5\xabtinyb\xc4\x97 u\xc5\xbera\xc5\xa1yti vietin\xc4\x99 literat\xc5\xabr\xc4\x85. Pirmasis toki\xc5\xb3 bandym\xc5\xb3 buvo Manyoshu poezijos rinkinys, kur kini\xc5\xa1ki hieroglifai naudoti ne pagal prasm\xc4\x99, o pagal tarim\xc4\x85 (vadinamoji manyogana. Ilgainiui pagal tarim\xc4\x85 naudojami hieroglifai labai supaprast\xc4\x97jo, kol virto hiragana. Skirtingai nei katakana, hiragana yra kildinama i\xc5\xa1 labai kaligrafi\xc5\xa1ko \xc5\xbeoli\xc5\xb3 stiliaus (\xe8\x8d\x89\xe6\x9b\xb8, japoni\xc5\xa1kai s\xc5\x8d\xc5\xa1o), kuris jai ir suteikia grak\xc5\xa1\xc4\x8dias, vingiuotas linijas. _NEWLINE_Galutinai susisteminta hiragana buvo apie XI a.\n_START_SECTION_\nVartojimas\n_START_PARAGRAPH_\n\xc5\xa0iuolaikin\xc4\x97je Japon\xc5\xb3 kalboje hiragana vartojama pirmiausia gramatin\xc4\x97ms gal\xc5\xabn\xc4\x97ms, priesagoms, taip pat japon\xc5\xb3 kilm\xc4\x97s \xc5\xbeod\xc5\xbeiams, neturintiems savo hieroglif\xc5\xb3, u\xc5\xbera\xc5\xa1yti. Vir\xc5\xa1 sud\xc4\x97ting\xc5\xb3 hieroglif\xc5\xb3 da\xc5\xbenai yra pateikiamas hiraganos tarimas (tai vadinama furigana). Hiragana yra taip pat naudojama pradin\xc4\x97se mokyklose, mokantis japon\xc5\xb3 kalbos.'